Uno Loop

Uno Loop (31. mai 1930 Tallinn – 8. september 2021) oli eesti estraadilaulja, kitarrist ja pedagoog. Uno Loop lõpetas 1958. aastal Tallinna Muusikakooli muusikateooria erialal ja 1980. aastal Tallinna Pedagoogilise Instituudi orkestrijuhtimise erialal. Aastatel 1959–1961 õpetas Loop Tallinna Muusikakoolis rahvapilliosakonnas orkestreerimist ning 1977–1992 töötas ta Georg Otsa nimelises Tallinna Muusikakoolis muusikaajaloo, laulu- ja kitarriõpetajana ning aastatel 1980–1990 džässmuusika osakonna juhatajana. 1992. aastast oli laulja vabakutseline muusik. Ta oli Uno Naissoo nimelise fondi loomise üks algatajaid, samuti Eesti Esitajate Liidu üks asutajatest (aastal 2000), mille juhatuse liige oli ta ligi 20 aastat. Pikka aega oli Uno Loop Eesti Raadio (estraadiorkestri) solist. Aastatel 1961–1965 töötas ta Eesti NSV Riikliku Filharmoonia solistina. Loop on osalenud ansamblites Metronoom, Swing Club ja Sinilind ning laulnud Eesti Raadio Meeskvartetis koos Eri Klasi, Kalju Terasmaa ja Arved Haugiga. Uno Loop on salvestanud üle 250 laulu, mitmed neist on ta ise kirjutanud. Ta on koos esinenud ja teinud salvestusi paljude teiste tuntud lauljatega, nagu Georg Ots, Heli Lääts, Els Himma, Heidy Tamme, Marju Kuut, Kalmer Tennosaar, Ivo Linna, Jaak Joala jt. Uno Loop on laulude "Isad ja pojad", "Kamina ees", "Kaunis muinasjutt", "Veel", "Nii on ikka olnud see", "Talvelaul", "Milleks" jt helilooja ja sõnade autor. Loodud laule on kokku veidi üle 40. Tuntud on tema esituses laulud "Sa oled mu pilk" (helilooja Arne Oit), "Suudlused suudeldud soolaste huultega" (Kustas Kikerpuu), "Muusika on rõõmu jaoks" (Pete Seeger), "Kui käes on jaanipäev" (Uno Naissoo), "Me pole enam väikesed" (Arne Oit), "Mis värvi on armastus" (Arne Oit), "Märtsis algas mai" (Uno Naissoo), "Korraks vaid" (R. Germani), "Sinilind" (Raimond Valgre), "Kevad Kadriorus" (Hans Hindpere), "Väike neiu" (Pace, Panzeri), "Lõke preerias" (Arne Oit), "Ära koo mu käpikuisse päikest" (Tiit Lehto) jne. Nooruses tegeles ta ka poksiga ning tuli sel alal 1947. ja 1948. aastal II kergekeskkaalus (kuni 67 kg) Eesti NSV noortemeistriks. Uno Loop harrastas triatloni ja oli 1993. aastal 21CC Triatloniklubi asutaja ning 2007. aastani selle tegevjuht, hiljem aupresident. Ta oli 1992.–1997. aastal Eesti Triatloni Liidu juhatuse liige, 1997. aastast auliige. "Kitarrimängu õpik". Eesti Riiklik Kirjastus. Tallinn 1964 1981 – Eesti NSV teeneline kunstnik 2001 – Valgetähe medaliklassi teenetemärk 2019 – valiti Tallinna Ülikooli sajandi vilistlaste hulka. Tema tütar on endine lapslaulja Katrin Männiko (Kiho) (sündinud 4. märtsil 1963). Uno Loop on maetud Tallinna Rahumäe kalmistule. Uno Loop. ESBL. Uno Loop 2CD. 2000, Elwood Muusik. Rein Pajur. "Poksi lugu". Tallinn 2018. Lk 536 "Laulab Uno Loop". Eesti Raamat. Tallinn. 1977. Enno Tammer. "Uno Loop: läbi elu". Tammerraamat. Tallinn 2009, 272 lk; ISBN 9789949449354 Uno Loop andmebaasis MusicBrainz (inglise keeles) "Täna õhtul Uno Loop" ETV saadete arhiiv Laul "Mis värvi on armastus" Video Katkend laulust "Muusika on rõõmu jaoks". Uno Loop ja ansambel Laine (1965) "Uno Loobi estraadilauludest ja elust valmib muusikal". Elu24. 21. jaanuar 2009. Jaanus Kulli. Uno Loobist sünnib suveks muusikal. Õhtuleht, 21. jaanuar 2009. Janar Ala. Uno Loop – alati moodne, alati kerge Postimees. Kultuur. 8. september 2021. Sirje Vihma-Normet. Uno Loop oli nõudlik, aga heatahtlik õpetaja. Õpetajate Leht. 8. oktoober 2021. Biograafia ESBL-is Haud Tallinna Rahumäe kalmistul